AWC วิ่งต่อ 3% รับข่าวเลื่อนชั้นเข้า FTSE Large Cap ดีเดย์จันทร์นี้
AWC บวกต่อ 3% หลังถูกเลื่อนชั้นเข้าคำนวน FTSE Large Cap ซึ่งจะเริ่มมีผลวันจันทร์นี้
AWC บวกต่อ 3% หลังถูกเลื่อนชั้นเข้าคำนวน FTSE Large Cap ซึ่งจะเริ่มมีผลวันจันทร์นี้
17 มี.ค. 2566

ผู้สื่อข่าวรายงานว่า วันนี้ (17 มี.ค.66) ราคาหุ้น บริษัท แอสเสท เวิรด์ คอร์ป จำกัด (มหาชน) หรือ AWC ณ เวลา 10:09 น. อยู่ที่ระดับ 5.50 บาท บวก 0.15 บาท หรือ 2.80% สูงสุดที่ระดับ 5.50 บาท ต่ำสุดที่ระดับ 5.35 บาท ด้วยมูลค่าการซื้อขาย 13.01 ล้านบาท

ด้านบริษัทหลักทรัพย์ โนมูระ พัฒนสิน จำกัด (มหาชน) หรือ CNS ระบุในบทวิเคราะห์วันนี้ (17มี.ค.) ว่า FTSE Rebalance จะมีการคำนวณหุ้นไทยเข้าออกรอบใหม่ ซึ่งจะมีผลราคาปิดในวันที่ 17 มี.ค. 2566 คาดหุ้นไทยจะถูกลดน้ำหนักคิดเป็นเม็ดเงินลดลงราว 54 ล้านเหรียญฯ หรือประมาณ 1.85 พันล้านบาท
โดยกลุ่ม Large Cap หุ้นเข้า ได้แก่ หุ้น AWC ส่วนหุ้นออกไม่มี ด้านกลุ่ม Mid Cap หุ้นเข้าไม่มี และหุ้นออก ได้แก่ AWC ส่วนกลุ่ม Small Cap หุ้นเข้าไม่มี และหุ้นออก ได้แก่ CPNREIT, UNIQ